Hanafi Zulkapli

Ustaz Hanafi Zulkapli () merupakan ahli politik Malaysia berbangsa Melayu dari Parti Islam Se-Malaysia. Beliau merupakan Naib Ketua Dewan Pemuda PAS Malaysia dan pernah menjawat Ketua Dewan Pemuda PAS Negeri Selangor sesi 2019/2021. Dilantik sebagai Ketua Pemuda Perikatan Nasional Negeri Selangor bermula 2021 - 2022. Pada pilihan raya umum Malaysia 2018, beliau telah bertanding di Dewan Undangan Negeri (DUN) Paya Jaras tetapi tewas.

Latar belakang 
Hanafi Zulkapli dilahirkan pada 16 Disember 1983 di Baling, Kedah. Beliau mendapat pendidikan peringkat diploma di Kolej Islam Antarabangsa Sultan Ismail Petra, Nilam Puri, Kelantan dalam bidang Usuluddin. Kemudian, beliau melanjutkan pengajian peringkat sarjana muda dalam bidang Tafsir di Fakulti Usuluddin, Universiti Al-Azhar, Tanta, Mesir.

Kerjaya 

 Pengarah Urusan, Ustaz Pi Mart, Subang Bestari.
Guru Besar, Sekolah Rendah Integrasi Teras Islam Subang
 Bekas Pengurus, PASTI Amal Bestari
 Bekas Guru Agama dan Bahasa Arab, Maahad Tahfiz Wal Qiraat Seksyen 3, Shah Alam
 Bekas Guru Agama dan Bahasa Arab, Sekolah Menengah Agama Arab Yayasan Khairiah, Baling.

Politik 

 Calon PAS PRU14 di DUN Paya Jaras
Naib Ketua Pemuda, Dewan Pemuda PAS Malaysia (2021-Kini)
 Ketua Pemuda, Dewan Pemuda PAS Negeri Selangor (2019-2021)
 Timbalan Yang Dipertua, PAS Kawasan Sungai Buloh (2019-2021)
 Timbalan Ketua Pemuda, Dewan Pemuda PAS Negeri Selangor (2015-2019)
 Pengarah, Jabatan Amal Malaysia Negeri Selangor (2015-2017)
 Ketua Pemuda, Dewan Pemuda PAS Kawasan Subang (2013-2019)

Isu

Gangguan bekalan air Selangor dan Kuala Lumpur 2020 
Dalam isu gangguan bekalan air pada 4 hingga 9 September 2020, Hanafi Zulkapli menggesa Suruhanjaya Pencegahan Rasuah Malaysia (SPRM) untuk membuka kertas siasatan mengenai kes ini. Ia dikhuatiri berlaku salah guna kuasa di peringkat penguatkuasaan kerana premis di Sungai Gong tersebut pernah dikompaun.

Kesihatan 
Hanafi pernah disahkan positif COVID-19 pada Mei 2021.

Pautan luar 

 Hanafi Zulkapli di Facebook
 Hanafi Zulkapli di Twitter
 Hanafi Zulkapli di Instagram

Rujukan 

Anggota Parti Islam Se-Malaysia
Orang dari Kedah
Ahli politik Malaysia berketurunan Melayu